ai4bharat/Pralekha huggingface dataset:
ധനകാര്യ മന്ത്രാലയം
2021 ജൂണിൽ, ആകെ 92,849 കോടി രൂപ ജിഎസ്ടി വരുമാനമായി ലഭിച്ചു.
ന്യൂഡൽഹി , ജൂലൈ 06,2021
2021 ജൂൺ മാസത്തിൽ ജിഎസ്ടി വരുമാന ഇനത്തിൽ 92,849 കോടി രൂപ സമാഹരിച്ചു. അതിൽ കേന്ദ്ര ജിഎസ്ടി  16,424 കോടി രൂപയും , സംസ്ഥാന ജിഎസ്ടി  20,397 കോടി രൂപയും സംയോജിത ജിഎസ്ടി  49,079 കോടി രൂപയുമാണ്..6,949 കോടി രൂപ സെസ് ഇനത്തിലും  ലഭിച്ചു.
മുകളിൽ പറഞ്ഞ കണക്കിൽ ആഭ്യന്തര ഇടപാടുകളിൽ നിന്നുള്ള ജിഎസ്ടി ശേഖരണവും  ഉൾപ്പെടുന്നു. കോവിഡ് രണ്ടാം തരംഗത്തിന്റെ പശ്ചാത്തലത്തിൽ 5 കോടി രൂപ വരെ വാർഷിക വിറ്റുവരവുള്ള നികുതിദായകർ, റിട്ടേൺ ഫയലിംഗ് മാസമായ 2021 ജൂൺ മാസത്തിൽ , റിട്ടേൺ ഫയലിംഗിന് 15 ദിവസത്തേക്ക് കാലതാമസം വരുത്തിയാലും അതിന്റെ പലിശ എഴുതിത്തള്ളൽ / കുറയ്ക്കൽ രൂപത്തിൽ വിവിധ ആശ്വാസ നടപടികൾ നൽകിയിട്ടുണ്ട്.2021 ജൂൺ മാസത്തെ വരുമാനം കഴിഞ്ഞ വർഷം ഇതേ മാസത്തെ ജിഎസ്ടി വരുമാനത്തേക്കാൾ 2% കൂടുതലാണ്.
തുടർച്ചയായി എട്ട് മാസമായി ഒരു ലക്ഷം കോടി രൂപയ്ക്ക് മുകളിൽ രേഖപ്പെടുത്തിയ ജി എസ് ടി വരുമാനം , 2021 ജൂൺ മാസത്തിൽ ഒരുലക്ഷം കോടി രൂപയ്ക്ക് താഴെയായി.മെയ് 2021 ലെ ബിസിനസ്സ് ഇടപാടുകളുമായി ബന്ധപ്പെട്ടതാണ് ജൂൺ മാസത്തെ ജിഎസ്ടി വരുമാനം. മെയ് 2021-ൽ, മിക്ക സംസ്ഥാനങ്ങളും / കേന്ദ്രഭരണപ്രദേശങ്ങളും കോവിഡ് കാരണം പൂർണ്ണമായോ ഭാഗികമായോ അടച്ചുപൂട്ടിയിരിക്കുകയായിരുന്നു. 2021 മെയ് മാസത്തെ ഇ-വേ ബിൽ ഡാറ്റ പ്രകാരം , ഈ മാസത്തിൽ 3.99 കോടി ഇ-വേ ബില്ലുകളാണ് സൃഷ്ടിച്ചത്. 2021 ഏപ്രിൽ മാസത്തിൽ ഇത് 5.88 കോടിയായിരുന്നു. അതായത്, 30 ശതമാനത്തിലധികം കുറവുണ്ടായി.
എന്നിരുന്നാലും, രോഗബാധ കുറഞ്ഞതും ലോക്ക്ഡൗൺ നിയന്ത്രണങ്ങൾ ലഘൂകരിച്ചതും പ്രയോജനപ്പെടുത്തി,2021 ജൂണിൽ 5.5 കോടി ഇ-വേ ബില്ലുകൾ ആണ് സൃഷ്ടിക്കപ്പെട്ടത്. ഇത് വ്യാപാര- വാണിജ്യ പ്രവർത്തനങ്ങളുടെ വീണ്ടെടുക്കൽ സൂചിപ്പിക്കുന്നു.
IE/SKY
(Visitor Counter : 176
പ്രധാനമന്ത്രിയുടെ ഓഫീസ്
ബാലിയിൽ ജി-20 ഉച്ചകോടിക്കിടെ സിംഗപ്പൂർ പ്രധാനമന്ത്രിയുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി സിംഗപ്പൂർ പ്രധാനമന്ത്രി .ശ്രീ. ലീ സിയാൻ ലൂങ്ങുമായി ഇന്ന് ബാലിയിൽ ജി-20 ഉച്ചകോടിക്കിടെ കൂടിക്കാഴ്ച്ച നടത്തി. കഴിഞ്ഞ വർഷം റോമിൽ നടന്ന ജി-20 ഉച്ചകോടിക്കിടെ പ്രധാനമന്ത്രി ലീയുമായുള്ള കൂടിക്കാഴ്ച അദ്ദേഹം അനുസ്മരിച്ചു.
ഇന്ത്യയും സിംഗപ്പൂരും തമ്മിലുള്ള ശക്തമായ തന്ത്രപരമായ പങ്കാളിത്തവും 2022 സെപ്തംബറിൽ ന്യൂഡൽഹിയിൽ നടന്ന ഇന്ത്യ-സിംഗപ്പൂർ മന്ത്രിതല റൗണ്ട് ടേബിളിന്റെ ഉദ്ഘാടന സമ്മേളനം ഉൾപ്പെടെയുള്ള ഉന്നതതല മന്ത്രിമാരുടെയും സ്ഥാപനപരവുമായ ഇടപെടലുകളും ഇരു പ്രധാനമന്ത്രിമാരും എടുത്തു പറഞ്ഞു.
ഫിൻടെക്, പുനരുപയോഗ ഊർജം, നൈപുണ്യ വികസനം, ആരോഗ്യം, ഫാർമസ്യൂട്ടിക്കൽസ് തുടങ്ങിയ മേഖലകളിൽ ഇരു രാജ്യങ്ങളും തമ്മിലുള്ള വ്യാപാര, നിക്ഷേപ ബന്ധം കൂടുതൽ വിപുലീകരിക്കാനുള്ള തങ്ങളുടെ പ്രതിബദ്ധത ഇരു നേതാക്കളും ആവർത്തിച്ചു. ഹരിത സമ്പദ്വ്യവസ്ഥ, അടിസ്ഥാനസൗകര്യം ഡിജിറ്റലൈസേഷൻ തുടങ്ങി വിവിധ മേഖലകളിൽ നിക്ഷേപം നടത്താനും ഇന്ത്യയുടെ ദേശീയ അടിസ്ഥാന സൗകര്യ പൈപ്പ്ലൈൻ, ആസ്തി പനമാക്കൽ പദ്ധതി , ഗതി ശക്തി പദ്ധതി എന്നിവ പ്രയോജനപ്പെടുത്താനും പ്രധാനമന്ത്രി സിംഗപ്പൂരിനെ ക്ഷണിച്ചു.
സമീപകാല ആഗോള-മേഖലാ സംഭവവികാസങ്ങളെക്കുറിച്ചും ഇരു നേതാക്കളും കാഴ്ചപ്പാടുകൾ കൈമാറി. ഇന്ത്യയുടെ ആക്റ്റ് ഈസ്റ്റ് നയത്തിൽ സിംഗപ്പൂരിന്റെ പങ്കിനെയും 2021-2024 വരെയുള്ള ആസിയാൻ-ഇന്ത്യ ബന്ധങ്ങളുടെ കൺട്രി കോ-ഓർഡിനേറ്റർ എന്ന നിലയിലുള്ള പങ്കിനെയും പ്രധാനമന്ത്രി മോദി അഭിനന്ദിച്ചു. ഇന്ത്യ-ആസിയാൻ ബഹുമുഖ സഹകരണം മെച്ചപ്പെടുത്തുന്നതിന് ഒരുമിച്ച് പ്രവർത്തിക്കാനുള്ള തങ്ങളുടെ ആഗ്രഹം ഇരു നേതാക്കളും ആവർത്തിച്ചു.
പ്രധാനമന്ത്രി ലീക്ക് ഭാവി ആശംസകൾ അറിയിക്കുകയും അടുത്ത വർഷം നടക്കുന്ന ജി-20 ഉച്ചകോടിക്കായി ഇന്ത്യ സന്ദർശിക്കാൻ ക്ഷണിക്കുകയും ചെയ്തു.
--ND--
(
പ്രധാനമന്ത്രിയുടെ ഓഫീസ്
പാരാലിമ്പിക് ഗെയിംസിൽ ബാഡ്മിന്റണിൽ സ്വർണ്ണ മെഡൽ നേടിയ കൃഷ്ണ നഗറിനെ പ്രധാനമന്ത്രി അഭിനന്ദിച്ചു
ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ബാഡ്മിന്റണിൽ സ്വർണ്ണ മെഡൽ നേടിയ കൃഷ്ണ നഗറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ടോക്കിയോ പാരാലിമ്പിക്സിൽ നമ്മുടെ ബാഡ്മിന്റൺ കളിക്കാർ മികവ് പുലർത്തുന്നതിൽ സന്തോഷമുണ്ട്. കൃഷ്ണ നഗറിന്റെ മികച്ച നേട്ടം ഓരോ ഇന്ത്യക്കാരന്റെയും മുഖത്ത് പുഞ്ചിരി സമ്മാനിച്ചു. സ്വർണ്ണ മെഡൽ നേടിയതിന് അഭിനന്ദനങ്ങൾ. അദ്ദേഹത്തിന്റെ മുന്നോട്ടുള്ള ശ്രമങ്ങൾക്ക് ഏറ്റവും മികച്ചത് ആശംസിക്കുന്നു.
വാര്ത്താവിതരണ പ്രക്ഷേപണ മന്ത്രാലയം
രാഷ്ട്രപതിയുടെ തിരഞ്ഞെടുത്ത പ്രസംഗങ്ങളുടെസമാഹാരത്തിന്റെ രണ്ടാംവാല്യം ഉപരാഷ്ട്രപതിപുറത്തിറക്കും
രാഷ്ട്രപതി ശ്രീരാം നാഥ്കോവിന്ദിന്റെതിരഞ്ഞെടുത്ത പ്രസംഗങ്ങളുടെ പ്രചാരണത്തിനായികേന്ദ്ര വാര്ത്താവിതരണ പ്രക്ഷേപണ മന്ത്രാലയത്തിന് കീഴിലുള്ള പബ്ലിക്കേഷന്സ് വിഭാഗം പ്രസിദ്ധീകരിച്ച 'ലോകതന്ത്രകെസ്വര് , ' ദി റിപ്പബ്ലിക്കന് എത്തിക് എന്നിവയുടെരണ്ടാംവാല്യങ്ങള് ഉപരാഷ്ട്രപതി ശ്രീ. എംവെങ്കയ്യ നായിഡു വെള്ളിയാഴ്ച  ന്യൂഡല്ഹിയിലെ പ്രവാസി ഭാരതീയകേന്ദ്രത്തില്പുറത്തിറക്കും. കേന്ദ്രമന്ത്രിമാരായ ശ്രീ പ്രകാശ്ജാവ്ദേക്കര്, ശ്രീതവാര് ചന്ദ്ഗെഹ്ലോട്ട്എന്നിവര് വിശിഷ്ടാതിഥികളായിരിക്കും.
2018 ജൂലൈമുതല് 2019 ജൂലൈവരെ നടത്തിയ 95 പ്രസംഗങ്ങളുടെസമാഹാരമാണ് ഇവ.
നയതന്ത്രം, സദ്ഭരണം, ഗുണനിലവാരമുള്ളവിദ്യാഭ്യാസംമികവ്തേടല്, സായുധ സേനയുടെക്ഷേമം, ഭരണഘടനയുടെസര്വ്വാധികാര സത്ത തുടങ്ങിയ വിഷയങ്ങള്ഉള്ക്കൊള്ളുന്ന പ്രസംഗങ്ങള്, ദേശീയജീവിതത്തിന്റെവിശാലമായ കാഴ്ചപ്പാട് പ്രതിനിധാനംചെയ്യുന്നു. മഹാത്മാഗാന്ധിയുടെ 150-ാം ജന്മവാര്ഷികത്തിന്റെസ്മരണയ്ക്കായി, ഗാന്ധിയന്ലോകവീക്ഷണവുമായി ബന്ധപ്പെട്ട രാഷ്ട്രപതിയുടെ അഭിസംബോധനകളെക്കുറിച്ചുള്ളഒരു പ്രത്യേക വിഭാഗവും ഉള്പ്പെടുത്തിയിട്ടുണ്ട്.
(പ്രസംഗങ്ങളെഎട്ട്വിഭാഗങ്ങളായിതിരിച്ചിട്ടുണ്ട്: 'രാഷ്ട്രത്തെ അഭിസംബോധന ചെയ്യല്', 'ലോകത്തിലേക്കുള്ള വാതില്', 'ഇന്ത്യയെബോധവല്ക്കരിക്കലുംസജ്ജമാക്കലും', 'പൊതുജനസേവനത്തിന്റെ ധര്മ്മം', 'നമ്മുടെ കാവല്ക്കാരെആദരിക്കല്', 'ഭരണഘടനയുടെയും നിയമത്തിന്റെയുംആത്മാവ്, മികവിനെ അംഗീകരിക്കല്',' മഹാത്മാഗാന്ധി: ധാര്മ്മിക മാതൃക, വഴിവെളിച്ചം.'
GK/MRD
മന്ത്രിസഭ
ഇന്ത്യ- റുവാണ്ട വ്യാപാര സഹകരണ ചട്ടക്കൂടിന് മന്ത്രിസഭയുടെ അംഗീകാരം
ഇന്ത്യയും, റുവാണ്ടയും തമ്മിലുള്ള വ്യാപാര സഹരണം സംബന്ധിച്ച ചട്ടക്കൂടിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി.
ഇക്കൊല്ലം ജൂലൈ 23 നാണ് ചട്ടക്കൂട് കരാറില് ഒപ്പ് വച്ചത്. ഇരു രാജ്യങ്ങളും തമ്മിലുള്ള വ്യാപാരം, വാണിജ്യ ബന്ധങ്ങള് എന്നിവ കൂടുതല് മെച്ചപ്പെടുത്തുന്നതിന് ഈ കരാര് വഴിയൊരുക്കും.
(ND/MRD
വാര്ത്താവിതരണ പ്രക്ഷേപണ മന്ത്രാലയം
സിനിമാ തിയേറ്ററുകളില് 100% സീറ്റുകളിലും ആളുകളെ പ്രവേശിപ്പിച്ച് പ്രദര്ശനം നടത്താമെന്ന് കേന്ദ്രമന്ത്രി ശ്രീ. പ്രകാശ് ജാവ്ദേക്കര്. സിനിമാ പ്രദര്ശനത്തിനുള്ള മാതൃകാ പ്രവർത്തന ചട്ടം പുറത്തിറക്കി.
(സിനിമാ ഹാളുകളിലും തിയേറ്ററുകളിലും സിനിമാ പ്രദര്ശനത്തിനുള്ള മാതൃക പ്രവര്ത്തന ചട്ടം കേന്ദ്ര മന്ത്രി ശ്രീ. പ്രകാശ് ജാവ്ദേക്കര് ഇന്ന് പുറത്തിറക്കി. നാളെ മുതല് രാജ്യത്തെ എല്ലാ തിയേറ്ററുകളിലും 100% ഇരിപ്പിടങ്ങളിലും കാണികളെ പ്രവേശിപ്പിക്കാമെന്ന കേന്ദ്ര ആഭ്യന്തര മന്ത്രാലയത്തിന്റെ 2021 ജനുവരി 27 ലെ ഉത്തരവിനെ തുടര്ന്നാണ് പുതിയ പ്രവര്ത്തനചട്ടം പുറത്തിറക്കിയത്. സാനിറ്റൈസേഷന്, കോവിഡ് പ്രോട്ടോക്കോള് എന്നിവ പൂര്ണമായും പാലിക്കണം. തിയേറ്ററുകള്ക്കുള്ളിലെ സ്റ്റാളുകളില് നിന്നും കാണികള്ക്ക് ഭക്ഷണം വാങ്ങാന് അനുമതിയുണ്ട്. എന്നാല് കണ്ടെയ്മെന്റ് സോണുകളില് തിയേറ്ററുകള്ക്ക് പ്രദര്ശന അനുമതിയില്ല. കൂടാതെ സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കും അവരുടെ പ്രദേശത്തെ സാഹചര്യമനുസരിച്ച് അധിക നടപടികള് സ്വീകരിക്കാവുന്നതാണ്.
ഫേസ് മാസ്ക് ധരിക്കല്, ഓഡിറ്റോറിയത്തിന് പുറത്തും വെയിറ്റിങ് ഏരിയയിലും കുറഞ്ഞത് 6 അടി അകലം പാലിക്കല്, എന്നിവ ഉറപ്പ് വരുത്തണം. പൊതുസ്ഥലത്ത് തുപ്പാന് പാടില്ല. ആരോഗ്യ സേതു ആപ്പ് പ്രോത്സാഹിപ്പിക്കണം.
എന്ട്രി, എക്സിറ്റ് മേഖലകളില് തിരക്ക് ഒഴിവാക്കി വരിയായി കാണികളുടെ ശരീരോഷ്മാവ് പരിശോധിക്കണം. പ്രദര്ശനങ്ങള് തമ്മില് നിശ്ചിത ഇടവേള ഉണ്ടാകണം. മള്ട്ടിപ്ലക്സുകളില് വിവിധ തിയേറ്ററുകള് തമ്മിലും പ്രദര്ശന സമയത്തില് വ്യത്യാസമുണ്ടാകണം.
ടിക്കറ്റ്, ഭക്ഷണ പാനീയങ്ങള് എന്നിവയ്ക്ക് പരമാവധി ഡിജിറ്റല് ഇടപാടുകള് പ്രോത്സാഹിപ്പിക്കണം. ടിക്കറ്റ് വില്ക്കുന്നതിന് ആവശ്യമായ എണ്ണം കൗണ്ടറുകള്, ദിവസം മുഴുവന് തുറക്കണം. തിരക്ക് ഒഴിവാക്കുന്നതിന് അഡ്വാന്സ് ബൂക്കിങ്ങും അനുവദിക്കണം.
ഓരോ പ്രദര്ശനത്തിന് ശേഷവും സിനിമാ ഹാള് സാനിറ്റൈസ് ചെയ്യണം. പൊതു ഉപയോഗ പ്രദേശങ്ങള്, വാതില്പ്പിടികള്, റെയിലിങ്ങുകള് എന്നിങ്ങനെ സമ്പര്ക്കമുണ്ടാകുന്ന ഇടങ്ങള് കൃത്യമായ ഇടവേളകളില് സാനിറ്റൈസ് ചെയ്യണം.
കോവിഡ് പ്രതിരോധ മാനദണ്ഡങ്ങളെപ്പറ്റി, സിനിമാ തിയറ്ററുകള്ക്ക് സമീപം പൊതുജനങ്ങള്ക്ക് അവബോധം നല്കുന്നതിന് പോസ്റ്ററുകള്, പ്രദര്ശനങ്ങള്, അനൗണ്സ്മെന്റ് എന്നിവ ഏതെങ്കിലും സംഘടിപ്പിക്കാനും പുതിയ പ്രവര്ത്തന ചട്ടത്തില് പറയുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രി ബിലാസ്പൂർ എയിംസ് സന്ദർശിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ബിലാസ്പൂരിലെ എയിംസ് സന്ദർശിച്ചു
ആശുപത്രി കെട്ടിടത്തിലെ സി-ബ്ലോക്കിലാണ് പ്രധാനമന്ത്രി എത്തിയത്. തുടർന്ന്, ബിലാസ്പൂർ കാമ്പസിലെ എയിംസിന്റെ 3 ഡി മോഡലിന്റെ ഒരു പ്രദർശനം അദ്ദേഹം വീക്ഷിച്ച ശേഷം സ്ഥാപനത്തിന്റെ ഉദ്ഘാടനത്തോടനുബന്ധിച്ച് നാട മുറിക്കുന്ന ചടങ്ങിലേക്ക് പോയി. ആശുപത്രിയിലെ സിടി സ്കാൻ സെന്റർ, എമർജൻസി & ട്രോമ മേഖലകൾ പ്രധാനമന്ത്രി നടന്നു കണ്ടു.
രാജ്യത്തുടനീളമുള്ള ആരോഗ്യ സേവനങ്ങൾ ശക്തിപ്പെടുത്തുന്നതിനുള്ള പ്രധാനമന്ത്രിയുടെ വീക്ഷണവും പ്രതിബദ്ധതയും എയിംസ് ബിലാസ്പൂർ രാജ്യത്തിന് സമർപ്പിക്കുന്നതിലൂടെ വീണ്ടും വ്യക്തമായിരിക്കുന്നത് . ആശുപത്രിയുടെ തറക്കല്ലിടലും 2017 ഒക്ടോബറിൽ പ്രധാനമന്ത്രി നിർവഹിച്ചു, കേന്ദ്രാവിഷ്കൃത പദ്ധതിയായ പ്രധാനമന്ത്രി സ്വാസ്ഥ്യ സുരക്ഷാ യോജനയ്ക്ക് കീഴിലാണ് ഇത് സ്ഥാപിക്കുന്നത്.
1470 കോടിയിലധികം രൂപ ചെലവിൽ നിർമ്മിച്ച ബിലാസ്പൂർ എയിംസ്, 18 സ്പെഷ്യാലിറ്റി & 17 സൂപ്പർ സ്പെഷ്യാലിറ്റി വിഭാഗങ്ങൾ, 18 മോഡുലാർ ഓപ്പറേഷൻ തിയേറ്ററുകൾ, 750 കിടക്കകൾ, 64 ഐസിയു കിടക്കകൾ എന്നിവയുള്ള അത്യാധുനിക ആശുപത്രിയാണ്. 247 ഏക്കറിലായി വ്യാപിച്ചുകിടക്കുന്ന ആശുപത്രിയിൽ 24 മണിക്കൂറും പ്രവർത്തിക്കുന്ന എമർജൻസി, ഡയാലിസിസ് സൗകര്യങ്ങൾ, അൾട്രാസോണോഗ്രഫി, സിടി സ്കാൻ, എംആർഐ തുടങ്ങിയ ആധുനിക ഡയഗ്നോസ്റ്റിക് മെഷീനുകൾ, അമൃത് ഫാർമസി, ജൻ ഔഷധി കേന്ദ്രം, 30 കിടക്കകളുള്ള ആയുഷ് ബ്ലോക്ക് എന്നിവയും സജ്ജീകരിച്ചിരിക്കുന്നു. ഹിമാചൽ പ്രദേശിലെ ഗോത്രവർഗ മേഖലകളിൽ ആരോഗ്യ സേവനങ്ങൾ ലഭ്യമാക്കുന്നതിനായി ഡിജിറ്റൽ ഹെൽത്ത് കേന്ദ്രവും ആശുപത്രി സ്ഥാപിച്ചിട്ടുണ്ട്.
കൂടാതെ, കാസ, സലൂനി, കീലോങ് തുടങ്ങിയ ആദിവാസി, ഉയർന്ന ഹിമാലയൻ പ്രദേശങ്ങളിലെ ആരോഗ്യ ക്യാമ്പുകൾ വഴി സ്പെഷ്യലിസ്റ്റ് ആരോഗ്യ സേവനങ്ങൾ ആശുപത്രി നൽകും. എംബിബിഎസ് കോഴ്സുകളിലേക്ക് 100 വിദ്യാർത്ഥികളെയും നഴ്സിംഗ് കോഴ്സുകളിലേക്ക് 60 വിദ്യാർത്ഥികളെയും പ്രതിവർഷം ആശുപത്രിയിൽ പ്രവേശിപ്പിക്കും.
പ്രധാനമന്ത്രിക്കൊപ്പം ഹിമാചൽ പ്രദേശ് മുഖ്യമന്ത്രി ശ്രീ ജയ് റാം താക്കൂർ, ഹിമാചൽ പ്രദേശ് ഗവർണർ ശ്രീ രാജേന്ദ്ര വിശ്വനാഥ് അർലേക്കർ, കേന്ദ്ര മന്ത്രി ശ്രീ അനുരാഗ് സിംഗ് താക്കൂർ, പാർലമെന്റ് അംഗവും ബിജെപി ദേശീയ അധ്യക്ഷനുമായ ശ്രീ ജഗത് പ്രകാശ് നദ്ദ എന്നിവരും ഉണ്ടായിരുന്നു.
ND
ND
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 14.65 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
14,65,13,180
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 14.65 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
പ്രമുഖ സാഹിത്യകാരനായ ശ്രീ ബുദ്ധദേവ് ഗുഹയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രമുഖ സാഹിത്യകാരനായ ശ്രീ ബുദ്ധദേവ് ഗുഹയുടെ നിര്യാണത്തിൽ പ്രധാനമന്ത്രി അനുശോചിച്ചു
ഒരു ട്വീറ്റിൽ പ്രധാനമന്ത്രി പറഞ്ഞു;
"ശ്രീ ബുദ്ധദേവ് ഗുഹയുടെ രചനകൾ ബഹുതലസ്പർശിയും പരിസ്ഥിതിയോട് വൻ സംവേദനക്ഷമതയും പ്രകടമാ ക്കിയിരുന്നു. തലമുറകളായി, പ്രത്യേകിച്ച് യുവജനങ്ങൾക്കിടയിൽ അദ്ദേഹത്തിന്റെ കൃതികൾ ആസ്വദിക്കപ്പെട്ടു. അദ്ദേഹത്തിന്റെ വിയോഗം സാഹിത്യ ലോകത്തിന് വമ്പിച്ച നഷ്ടമാണ്. അദ്ദേഹത്തിന്റെ കുടുംബത്തിനും ആരാധകർ ക്കും അനുശോചനം. ഓം ശാന്തി."
പ്രത്യേക സേവനങ്ങളും ഫീച്ചറുകളും
മൾട്ടി-ടാസ്കിംഗ്  സ്റ്റാഫ്-ഹവൽദാർ പോസ്റ്റുകളിലേക്ക് CBIC & CBN പരീക്ഷ-2022
കൊച്ചി: ഫെബ്രുവരി 10, 2023
2023 ഏപ്രിലിൽ, സ്റ്റാഫ് സെലക്ഷൻ കമ്മീഷൻ രാജ്യത്തുടനീളം, മൾട്ടി-ടാസ്കിംഗ്  സ്റ്റാഫ്-ഹവൽദാർ പോസ്റ്റുകളിലേക്ക്, തുറന്നതും മത്സരപരവും കമ്പ്യൂട്ടർ അധിഷ്ഠിതവും ആയി CBIC & CBN പരീക്ഷ-2022 നടത്തും.
ഈ പരീക്ഷയ്ക്ക് ഓൺലൈൻ അപേക്ഷ മാത്രമേ സ്വീകരിക്കൂ. https://ssc.nic.in എന്ന വെബ്സൈറ്റിൽ ഓൺലൈനായി അപേക്ഷ സമർപ്പിക്കാം.
പരീക്ഷയുടെ സ്കീം, സിലബസ്, മറ്റ് വിശദാംശങ്ങൾ എന്നിവയ്ക്കായി, ഉദ്യോഗാർത്ഥികൾ www.ssckkr.kar.nic.in, https://ssc.nic.in എന്നീ വെബ്സൈറ്റുകളിൽ അപ്ലോഡ് ചെയ്ത 18/01/2023 തീയതിയിലെ എസ്എസ്സി നോട്ടീസ് റഫർ ചെയ്യാൻ നിർദ്ദേശിക്കുന്നു.
ഉദ്യോഗാർത്ഥികളിൽ നിന്ന് ഓൺലൈൻ അപേക്ഷകൾ സ്വീകരിക്കുന്ന അവസാന തീയതി 17/02/2023  ആണ്.
മേൽപ്പറഞ്ഞ റിക്രൂട്ട്മെന്റിന് സംവരണത്തിന് അർഹതയുള്ള SC/ST/PWD/Ex-Serviceman വിഭാഗങ്ങളിൽപ്പെട്ട ഉദ്യോഗാർത്ഥികൾക്കും വനിതാ ഉദ്യോഗാർത്ഥികൾക്കും ഫീസ് ഒഴിവാക്കിയിരിക്കുന്നു.
പ്രധാനമന്ത്രിയുടെ ഓഫീസ്
യാത്രയോടുള്ള ഒരു സഞ്ചാരിയുടെ അഭിനിവേശത്തെയും വന്ദേ ഭാരതത്തിലേക്കുള്ള അഭിമാനത്തെയും പ്രധാനമന്ത്രി പ്രശംസിച്ചു
യാത്രയോടുള്ള ഒരു സഞ്ചാരിയുടെ അഭിനിവേശത്തെയും, വന്ദേഭാരതത്തെക്കുറിച്ചുള്ള അഭിമാനത്തെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു യാത്രികന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“അതെ, ശരിക്കും ഒരുപാട് ദൂരം. കൂടാതെ, ഒരുപാട് മുന്നോട്ട്. യാത്രയോടുള്ള നിങ്ങളുടെ അഭിനിവേശത്തെയും വന്ദേ ഭാരതത്തെക്കുറിച്ചുള്ള അഭിമാനത്തെയും ഞാൻ അഭിനന്ദിക്കുന്നു.
ബഹിരാകാശ വകുപ്പ്
ശുക്രനിലേക്കുള്ള ദൗത്യങ്ങളുടെ സാധ്യതാപഠനത്തിനും എയറോണമി പഠനത്തിനും ഐഎസ്ആർഒ മുൻകൈയെടുത്തിട്ടുണ്ടെന്ന് കേന്ദ്രമന്ത്രി ഡോ ജിതേന്ദ്ര സിംഗ്
(ന്യൂ ഡൽഹി: ഡിസംബർ 14, 2022
ശുക്രനിലേക്കുള്ള ദൗത്യങ്ങളുടെ സാധ്യതാപഠനത്തിനും എയറോണമി പഠനത്തിനും ഐഎസ്ആർഒ മുൻകൈയെടുത്തിട്ടുണ്ടെന്ന് കേന്ദ്ര ആണവോർജ, ബഹിരാകാശ സഹമന്ത്രി ഡോ. ജിതേന്ദ്ര സിംഗ് അറിയിച്ചു.
ഈ രണ്ട് ദൗത്യങ്ങളും ആശയപരമായി രൂപപ്പെടുത്തി വരികയാണെന്നും ശാസ്ത്ര സമൂഹത്തിന്റെ പങ്കാളിത്തത്തോടെ ദേശീയതലത്തിൽ ഇതുമായി ബന്ധപ്പെട്ട ശാസ്ത്രീയ വ്യാപ്തികൾ ചർച്ച ചെയ്യുകയാണെന്നും ലോക് സഭയിലെ ചോദ്യത്തിന് രേഖാമൂലം നൽകിയ മറുപടിയിൽ ഡോ. ജിതേന്ദ്ര സിംഗ് പറഞ്ഞു.
RRTN/SKY
പ്രധാനമന്ത്രിയുടെ ഓഫീസ്
ബോർഡർ റോഡ്സ് ഓർഗനൈസേഷന്റെ 278 കിലോമീറ്റർ ഹാപ്പോളി-സാർലി-ഹുരി റോഡ് ടാർ ചെയ്ത ന നേട്ടത്തെ പ്രധാനമന്ത്രി പ്രശംസിച്ചു
സ്വാതന്ത്ര്യത്തിന് ശേഷം ആദ്യമായി അരുണാചൽ പ്രദേശിലെ കുറുങ് കുമേ ജില്ലയിലെ വിദൂര സ്ഥലങ്ങളിലൊന്നായ ഹുരിയിലേക്കുള്ള 278 കിലോമീറ്റർ ഹാപോളി-സർലി-ഹുരി റോഡ് ടാർ ചെയ്ത ബോർഡർ റോഡ്സ് ഓർഗനൈസേഷന്റെ നേട്ടത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ബോർഡർ റോഡ്സ് ഓർഗനൈസേഷന്റെ ട്വീറ്റ് ത്രെഡ് പങ്കിട്ടുകൊണ്ട് പ്രധാനമന്ത്രി ട്വീറ്റ് ചെയ്തു;
"സ്തുത്യർഹമായ നേട്ടം!"
Commendable feat! https://t.co/UBKahiTmqz
— Narendra Modi  March 23, 2023
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 201.30 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 37,06,997 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 1,49,482 പേർ; ചികിത്സയിലുള്ളത് ആകെ രോഗബാധിതരുടെ 0.34%
കഴിഞ്ഞ 24 മണിക്കൂറിനിടെ 21,219 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,31,71,653 ആയി; രോഗമുക്തി നിരക്ക് 98.46%
കഴിഞ്ഞ 24 മണിക്കൂറിൽ 21,880 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 4.42%; പ്രതിവാര രോഗസ്ഥിരീകരണ നിരക്ക് 4.51%
ആകെ നടത്തിയത് 87.16 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,95,359 പരിശോധനകൾ
പ്രധാനമന്ത്രിയുടെ ഓഫീസ്
പശ്ചിമ ബംഗാൾ നിയമസഭാംഗം ബിഷ്ണു പാദ റേയുടെ നിര്യാണത്തിൽ പ്രധാനമന്ത്രി അനുശോചിച്ചു രേഖപ്പെടുത്തി
പശ്ചിമ ബംഗാൾ നിയമസഭാംഗം ബിഷ്ണു പാദ റേയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
“പശ്ചിമ ബംഗാൾ നിയമസഭാംഗം ശ്രീ ബിഷ്ണു പാദ റേ ജിയുടെ ആകസ്മിക വിയോഗത്തിൽ വേദനിക്കുന്നു. ജനങ്ങളുടെ അഭിലാഷങ്ങൾ പൂർത്തീകരിക്കാൻ നിരവധി ശ്രമങ്ങൾ നടത്തിയ അദ്ദേഹം കഠിനാധ്വാനിയായ നിയമസഭാംഗമായിരുന്നു. ബംഗാളിൽ ബി ജെ പി യെ ശക്തിപ്പെടുത്താനും അദ്ദേഹം അശ്രാന്തം പരിശ്രമിച്ചു. അദ്ദേഹത്തിന്റെ കുടുംബാംഗങ്ങളോടും അനുഭാവികളോടും അനുശോചനം രേഖപ്പെടുത്തുന്നു. ഓം ശാന്തി.”
Pained by the untimely demise of West Bengal Assembly MLA Shri Bishnu Pada Ray Ji. He was a hardworking legislator who made many efforts to fulfil people's aspirations. He also worked hard to strengthen @BJP4Bengal. Condolences to his family and supporters. Om Shanti.
— Narendra Modi  July 25, 2023
পশ্চিমবঙ্গ বিধানসভার সদস্য শ্রী বিষ্ণুপদ রায়-জীর অকালপ্রয়াণে ব্যথিত।তিনি ছিলেন কঠোর পরিশ্রমী এক বিধায়ক , যিনি জনগণের আশা-আকাঙ্ক্ষা পূরণে অসংখ্য প্রয়াস চালিয়ে গিয়েছেন। তিনি @BJP4Bengal কে শক্তিশালী করে তুলতেও উল্লেখযোগ্য প্রচেষ্টা করেছিলেন।তাঁর পরিবার এবং অনুরাগীদের জানাই…
— Narendra Modi  July 25, 2023
പ്രധാനമന്ത്രിയുടെ ഓഫീസ്
ഗോപാലകൃഷ്ണ ഗോഖലയ്ക്ക് പ്രധാനമന്ത്രിയുടെ ആദരാജ്ഞലികള്
ന്യൂഡല്ഹി; 2020 മേയ് 09
ഗോപാലകൃഷ്ണ ഗോഖലേയ്ക്ക് അദ്ദേഹത്തിന്റെ ജന്മവാര്ഷികദിനത്തില് പ്രധാനമന്ത്രി ശ്രീ നരേന്ദ്ര മോദി ആദരാജ്ഞലികള് അര്പ്പിച്ചു.
('ഗോപാലകൃഷ്ണ ഗോഖലയെ അദ്ദേഹത്തിന്റെ ജന്മവാര്ഷികദിനത്തില് ഓര്മ്മിക്കുന്നു. അഗാധമായ ജ്ഞാനംകൊണ്ട് അനുഗ്രഹിക്കപ്പെട്ട അനന്യസാധാരണമായ വ്യക്തിത്വത്തിനുടമയായ അദ്ദേഹം വിദ്യാഭ്യാസ, സാമൂഹിക ശാക്തീകരണത്തിന് നിസ്തുലമായ സംഭാവനകളാണ് നല്കിയിട്ടുള്ളത്. ഇന്ത്യയുടെ സ്വാതന്ത്ര്യസമരപ്രസ്ഥാനത്തില് മാതൃകാപരമായ നേതൃത്വം നല്കിയ വ്യക്തികൂടിയായിരുന്നു അദ്ദേഹം'', പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
പൗരന്മാര്ക്കു സഹായം നല്കാനും അടിയന്തര ഘട്ടങ്ങളില് ആശ്വാസമേകാനും ഉള്ള പ്രധാനമന്ത്രിയുടെ ഫണ്ടിലേക്ക് ഉദാരമായി സംഭാവന നല്കാന് അഭ്യര്ഥന
കോവിഡ്-19 മഹാവ്യാധി ലോകത്തെയാകമാനം വിഴുങ്ങുകയും ലോകത്താകമാനം ദശലക്ഷക്കണക്കിനു പേരുടെ ആരോഗ്യത്തിനും സാമ്പത്തിക സുരക്ഷയ്ക്കും ഗുരുതരമായ വെല്ലുവിളി ഉയര്ത്തുകയുമാണ്. ഈ അടിയന്തര ഘട്ടത്തില് ഉദാരമായ സംഭാവനകള് നല്കി ഗവണ്മെന്റിനു പിന്തുണയേകാന് ഒട്ടേറെ അപേക്ഷകളാണു പ്രധാനമന്ത്രിയുടെ ഓഫീസില് ലഭിച്ചുകൊണ്ടിരിക്കുന്നത്.
പ്രകൃതിയില്നിന്ന് ഉണ്ടാവുന്നതോ അല്ലാത്തതോ ആയ വൈഷമ്യം നിറഞ്ഞ വേളകളില് ദുരിത ബാധിതരുടെ കഷ്ടപ്പാടുകള് കുറയ്ക്കുന്നതിനും അടിസ്ഥാന സൗകര്യത്തിന് ഉണ്ടാകുന്ന നാശനഷ്ടം പരിഹരിക്കുന്നതിനും തീവ്രവും സംയുക്തവുമായ നടപടികള് അനിവാര്യമാണ്. അടിസ്ഥാന സൗകര്യവും സ്ഥാപനപരമായ ശേഷിയും പുനര്നിര്മിക്കപ്പെടുന്നതോടൊപ്പം പെട്ടെന്നു സഹായമെത്തിക്കുന്നതിനും ഫലപ്രദമായ രീതിയില് സാമൂഹിക പുനര്നിര്മാണം നടത്തുന്നതിനും ശ്രമമുണ്ടാകണം. ഇത്തരത്തിലുള്ള ഏകോപിതമായ പ്രവര്ത്തനത്തിനു പുതിയ സാങ്കേതികവിദ്യയും നൂതന ഗവേഷണ ഫലങ്ങളും അനിവാര്യമാണ്.
കോവിഡ്-19 പോലുള്ള മഹാവ്യാധി നിമിത്തമുള്ളതുപോലുള്ള എത് അത്യാഹിതത്തെയും നേരിടുന്നതിനും ദുരിതബാധിതര്ക്കു സഹായം ലഭ്യമാക്കുന്നതിനും പ്രധാനമായും ലക്ഷ്യംവെച്ചു സമര്പ്പിത ദേശീയ നിധി വേണമെന്ന ഉദ്ദേശ്യത്തോടെ അടിയന്തര ഘട്ടങ്ങളില് പൗരന്മാര്ക്കു സഹായം നല്കാനും അടിയന്തര ഘട്ടങ്ങളില് ആശ്വാസമേകാനും ഉള്ള പ്രധാനമന്ത്രിയുടെ ഫണ്ട്  എന്ന പേരില് പബ്ലിക് ചാരിറ്റബിള് ട്രസ്റ്റ് രൂപീകരിച്ചു. പ്രധാനമന്ത്രി ചെയര്മാനായുള്ള ട്രസ്റ്റില് പ്രതിരോധ മന്ത്രി, ആഭ്യന്തര മന്ത്രി, ധനകാര്യ മന്ത്രി തുടങ്ങിയവര് അംഗങ്ങളാണ്.
ഏതു പ്രശ്നവും പരിഹരിക്കാന് പൊതുജനപങ്കാളിത്തമാണ് ഏറ്റവും ഫലപ്രദമായ വഴിയെന്ന പ്രധാനമന്ത്രി മോദിയുടെ ചിന്തയ്ക്കു മറ്റൊരു ഉദാഹരണമാണ് ഇത്. ചെറിയ തുകകള് ചേര്ത്തു ഫണ്ട് രൂപീകരിക്കാനാണ് ഉദ്ദേശിക്കുന്നത് എന്നതിനാല് വളരെയധികം പേര്ക്കു ചെറിയ തുക സംഭാവന ചെയ്യാന് സാധിക്കും.
pmindia.gov.in എന്ന വെബ്സൈറ്റ് സന്ദര്ശിച്ച് താഴെ പറയുന്ന വിശദാംശങ്ങള് ഉപയോഗപ്പെടുത്തി പൗരന്മാര്ക്കും സംഘടനകള്ക്കും സംഭാവന നല്കാം.
അക്കൗണ്ടിന്റെ പേര്: PM CARES
അക്കൗണ്ട് നമ്പര്: 2121PM20202
ഐ.എഫ്.എസ്. കോഡ്: SBIN0000691
സ്വിഫ്റ്റ് കോഡ് : SBININBB104
ബാങ്കിന്റെ പേരും ബ്രാഞ്ചും: സ്റ്റേറ്റ് ബാങ്ക് ഓഫ് ഇന്ത്യ, ന്യൂഡെല്ഹി മെയിന് ബ്രാഞ്ച്
യു.പി.ഐ. ഐ.ഡി.: pmcares@sbi
pmindia.gov.in എന്ന വെബ്സൈറ്റില് താഴെ പറയുന്ന രീതികളില് പണമടയ്ക്കാം.
1. ഡെബിറ്റ്, ക്രെഡിറ്റ് കാര്ഡുകള് വഴി
2. ഇന്റര്നെറ്റ് ബാങ്കിങ്
3. യു.പി.ഐ.
4. ആര്.ടി.ജി.എസ്./നെഫ്റ്റ്
ഈ ഫണ്ടിലേക്കുള്ള സംഭാവനകള്ക്ക് ആദായനികുതി 80 വകുപ്പു പ്രകാരമുള്ള ഇളവുകള് അനുവദിച്ചിട്ടുണ്ട്.
(
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
210 മെഗാവാട്ട് ലുഹ്രി ഒന്നാംഘട്ട ജലവൈദ്യുത പദ്ധതിക്കായി 1810 കോടി രൂപ നിക്ഷേപിക്കാനുള്ള നിര്ദേശത്തിന് കേന്ദ്രമന്ത്രിസഭയുടെ അംഗീകാരം
210 മെഗാവാട്ട് ലുഹ്രി ഒന്നാംഘട്ട ജലവൈദ്യുത പദ്ധതിക്കായി 1810.56 കോടി രൂപ നിക്ഷേപിക്കാനുള്ള നിര്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭയുടെ സാമ്പത്തികകാര്യ സമിതി അംഗീകാരം നല്കി. ഹിമാചല് പ്രദേശിലെ ഷിംല, കുളു ജില്ലകളിലായി സത്ലജ് നദിയിലാണ് പദ്ധതി നടപ്പാക്കുന്നത്. പ്രതിവര്ഷം 758.20 ദശലക്ഷം യൂണിറ്റ് വൈദ്യുതി ഉല്പ്പാദിപ്പിക്കാന് ഈ പദ്ധതിയിലൂടെ സാധിക്കും.
സത് ലജ് ജല് വിദ്യുത് നിഗം ലിമിറ്റഡ്  ബില്ഡ്-ഓണ്-ഓപ്പറേറ്റ്-മെയ്ന്റെയ്ന്  അടിസ്ഥാനത്തില് കേന്ദ്ര-സംസ്ഥാന ഗവണ്മെന്റുകളുടെ സജീവ പിന്തുണയോടെയാണ് ഈ പദ്ധതി നടപ്പിലാക്കുന്നത്. പ്രധാനമന്ത്രി ശ്രീ നരേന്ദ്ര മോദി 2019 നവംബര് 7 ന് ഉദ്ഘാടനം ചെയ്ത ആഗോള നിക്ഷേപക സംഗമമായ 'റൈസിംഗ് ഹിമാചലി'ല് വച്ച് ഹിമാചല് പ്രദേശ് ഗവണ്മെന്റുമായി ഈ പദ്ധതിയുടെ ധാരണാപത്രം ഒപ്പുവെച്ചിരുന്നു. വൈദ്യുതി നിരക്ക് കുറയ്ക്കാന് സഹായിക്കുന്ന അടിസ്ഥാനസൗകര്യങ്ങള് ഒരുക്കാനായി ഇന്ത്യാ ഗവണ്മെന്റ് 66.19 കോടി രൂപ ഗ്രാന്റ് നല്കിയും പദ്ധതിക്കു പിന്തുണയേകുന്നുണ്ട്.
62 മാസത്തിനുള്ളില് ലുഹ്രി ഒന്നാം ഘട്ട ജലവൈദ്യുത പദ്ധതി ആരംഭിക്കും. പദ്ധതിയില് നിന്ന് ഉല്പ്പാദിപ്പിക്കുന്ന വൈദ്യുതി ഗ്രിഡ് സ്ഥിരത നല്കാന് സഹായിക്കുകയും ഊര്ജവിതരണ സംവിധാനം മെച്ചപ്പെടുത്തുകയും ചെയ്യും. ഗ്രിഡിലേക്ക് മൂല്യമേറിയ പുനരുപയോഗ ഊര്ജം നല്കുന്നതിനൊപ്പം, പരിസ്ഥിതിയില് പ്രതിവര്ഷം 6.1 ലക്ഷം ടണ് കാര്ബണ് ഡൈ ഓക്സൈഡ് കുറയ്ക്കുന്നതിനും ഈ പദ്ധതി കാരണമാകും. ഇത് വായുവിന്റെ ഗുണനിലവാരം ഉയര്ത്തുന്നതിനും സഹായിക്കും.
പദ്ധതിയുടെ നിര്മ്മാണപ്രവര്ത്തനങ്ങള് രണ്ടായിരത്തോളം പേര്ക്ക് പ്രത്യക്ഷവും പരോക്ഷവുമായി തൊഴില് നല്കും. ഇത് സംസ്ഥാനത്തിന്റെ മൊത്തത്തിലുള്ള സാമൂഹിക-സാമ്പത്തിക വികസനത്തിന് കാരണമാകും. പദ്ധതി 40 വര്ഷം പ്രവര്ത്തനം പൂര്ത്തിയാക്കുമ്പോഴേക്കും ലുഹ്രി ഒന്നാംഘട്ട ജലവൈദ്യുത പദ്ധതിയില് നിന്ന് ഹിമാചല് പ്രദേശിന് 1140 കോടി രൂപയുടെ സൗജന്യ വൈദ്യുതി ലഭിക്കും. പദ്ധതിപ്രദേശത്തെ കുടുംബങ്ങള്ക്ക് പത്ത് വര്ഷത്തേക്ക് പ്രതിമാസം 100 യൂണിറ്റ് സൗജന്യ വൈദ്യുതിയും നല്കും.
പുനരുപയോഗിക്കാവുന്ന ഊര്ജ്ജം, വൈദ്യുതി പ്രസരണം, താപവൈദ്യുതി എന്നീ മേഖലകളിലേക്ക് കടന്നിരിക്കുകയാണ് എസ്.ജെ.വി.എന്. എല്ലാ സ്രോതസ്സുകളില് നിന്നും 2023 ഓടെ 5000 മെഗാവാട്ട്, 2030 ഓടെ 12000 മെഗാവാട്ട്, 2040 ഓടെ 25000 മെഗാവാട്ട് എന്നിങ്ങനെയാണ് എസ്.ജെ.വി.എൻ വളര്ച്ച ലക്ഷ്യമിടുന്നത് .
പ്രധാനമന്ത്രിയുടെ ഓഫീസ്
കമ്പിളി തൊപ്പി നെയ്ത്ത് പ്രചാരണത്തിന് എയർഫോഴ്സ് വൈവ്സ് വെൽഫെയർ അസോസിയേഷനെ പ്രധാനമന്ത്രി അഭിനന്ദിച്ചു
സമൂഹത്തിലെ അധസ്ഥിതർക്ക് വിതരണം ചെയ്യുന്നതിനായി രാജ്യത്തുടനീളമുള്ള എല്ലാ സാംഗിനികളും ചേർന്ന് വൻതോതിൽ കമ്പിളി തൊപ്പി നെയ്ത്ത് പ്രചാരണം നടത്തിയ എയർഫോഴ്സ് വൈവ്സ് വെൽഫെയർ അസോസിയേഷന്റെ  ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി ഇന്ന് അഭിനന്ദിച്ചു. ആകെ 41541 തൊപ്പികൾ സാംഗിനികൾ നെയ്തു.
ഇന്ത്യൻ വ്യോമസേനയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"സ്തുത്യർഹമായ പരിശ്രമം."
സാംസ്കാരിക മന്ത്രാലയം
ആർക്കിയോളജിക്കൽ സർവേ ഓഫ് ഇന്ത്യയുടെ കീഴിൽ ആരാധനാലയങ്ങൾ ഉള്ള 820 കേന്ദ്ര സംരക്ഷിത സ്മാരകങ്ങൾ നാളെ തുറക്കും: ശ്രീ പ്രഹ്ലാദ് സിംഗ് പട്ടേൽ
2020 ജൂൺ 8 മുതൽ ആർക്കിയോളജിക്കൽസർവേ ഓഫ് ഇന്ത്യയുടെ കീഴിൽ ആരാധനാലയങ്ങൾ ഉള്ള 820 കേന്ദ്ര സംരക്ഷിത സ്മാരകങ്ങൾ തുറക്കാൻ സാംസ്കാരിക മന്ത്രാലയം അനുമതി നൽകിയതായി കേന്ദ്ര സാംസ്കാരിക, ടൂറിസം മന്ത്രി ശ്രീ പ്രഹ്ലാദ് സിംഗ് പട്ടേൽ അറിയിച്ചു. ഈ സ്മാരകങ്ങളിൽ കേന്ദ്ര ആഭ്യന്തര മന്ത്രാലയവും ആരോഗ്യ മന്ത്രാലയവും പുറത്തിറക്കിയിട്ടുള്ള മാർഗനിർദേശങ്ങൾ പാലിക്കും.
8.6.2020 ന് തുറക്കാൻ ഉദ്ദേശിക്കുന്ന 820 കേന്ദ്ര സംരക്ഷിത സ്മാരകങ്ങളുടെ പട്ടിക അതാത് സംസ്ഥാനങ്ങൾക്കും, ജില്ലകൾക്കും കൈമാറാൻ സാംസ്കാരിക മന്ത്രാലയം ആർക്കിയോളജിക്കൽ സർവേയോട് അഭ്യർഥിച്ചു. കോവിഡ് 19 ന്റെ വ്യാപനം തടയാനുള്ള പ്രത്യേക ഉത്തരവുകളോ കണ്ടയിൻമെന്റ് സോണുകളോ സംസ്ഥാനങ്ങൾ പ്രഖ്യാപിച്ചിട്ടുണ്ടെങ്കില് അവയും നടപ്പാക്കണം.
Kindly click the link for the list of living monuments
ഭവന, നഗരദാരിദ്ര ലഘൂകരണ മന്ത്രാലയം
സ്മാര്ട്ട് സിറ്റി ദൗത്യത്തിനു കീഴില് 50,626 കോടി രൂപയുടെ 1333 പദ്ധതികള് പൂര്ത്തിയായിവരുന്നു
പ്രധാനമന്ത്രി ആവാസ് യോജനക്കു കീഴില് സംസ്ഥാനങ്ങള്ക്ക്
5,475 കോടി രൂപയുടെ കേന്ദ്ര സഹായം അനുവദിച്ചു
കേന്ദ്ര ഭവന മന്ത്രാലയത്തിന്റെ 6 പദ്ധതികളില് അനുവദിച്ച ഫണ്ടിന്റെ 22 ശതമാനം മാത്രമേ വിനിയോഗിച്ചിട്ടൂള്ളൂവെന്ന് പാര്ലമെന്റ് സ്ഥിരം സമിതിക്ക് നല്കിയ വിവരങ്ങള് ആധാരമാക്കി വന്ന പത്ര വാര്ത്ത വാസ്തവ വിരുദ്ധമാണെന്ന് കേന്ദ്ര ഭവന, നഗരകാര്യ മന്ത്രാലയം വാര്ത്താ കുറിപ്പില് അറിയിച്ചു.
പദ്ധതികളുടെ സാമ്പത്തിക, ഭൗതിക വശങ്ങളും ദൗത്യങ്ങളുടെ ലക്ഷ്യങ്ങളും കണക്കിലെടുക്കുമ്പോള് മികച്ച നാഴികക്കല്ലുകളാണ് മന്ത്രാലയം പിന്നിട്ടത്. 2017-18 ല് മൊത്തം സഞ്ചിത വായ്പയായി അനുവദിച്ചത് 46,663 കോടി രൂപയാണ്. 2016 മാര്ച്ച് വരെ അനുവദിച്ച ഏകദേശം 10,365 കോടി രൂപയ്ക്കുള്ള വായ്പകളുടെ വിനിയോഗ സര്ട്ടിഫിക്കറ്റാണ് കിട്ടാനുള്ളത്.
സ്മാര്ട്ട് സിറ്റി പദ്ധതിക്കു കീഴില് 50,626 കോടി രൂപയുടെ 1333 പദ്ധതികള് പൂര്ത്തിയാക്കുകയോ/നടപ്പിലാക്കുകയോ/ടെന്ഡറിംഗ് ഘട്ടത്തിലോ ആണ്. രാജ്യത്തൊട്ടാകെ 99 നഗരങ്ങളിലായി 2,03,979 കോടി രൂപയുടെ പദ്ധതികളാണ് സ്മാര്ട്ട്സിറ്റി ദൗത്യത്തിനു കീഴില് നടപ്പിലാക്കാന് തിരഞ്ഞെടുത്തിട്ടുള്ളത്. ഇതില് 9 എണ്ണത്തില് ഇതിനകം തന്നെ സംയോജിത സിറ്റി കമാന്റ് ആന്റ് കണ്ട്രോള് സെന്ററുകള് സ്ഥാപിച്ചു കഴിഞ്ഞു.
അമൃത് പദ്ധതിക്കു കീഴിലുള്ള77,640 കോടി രൂപയുടെ വാര്ഷിക കര്മ്മ പദ്ധതിയില് 65,075 രൂപയുടെ പദ്ധതികള് നടപ്പിലാക്കി വരികയാണ്.
പ്രധാനമന്ത്രി ആവാസ് യോജന  പദ്ധതിക്കു കീഴില് സംസ്ഥാനങ്ങള്ക്ക് 24,475 കോടി രൂപയാണ് ഇതു വരെ അനുവദിച്ചിട്ടുണ്ട്. ഈ പദ്ധതിക്കു കീഴില് 45.86 ലക്ഷം വീടുകളാണ് ഇതുവരെഅനുവദിച്ചിട്ടുള്ളത്.
ദേശീയ ഗ്രാമീണ ഉപജീവന ദൗത്യത്തിനു കീഴില് ഇതുവരെ 1907.5 കോടി രൂപ അനുവദിച്ചു. സ്റ്റാറ്റിയൂട്ടറി നഗരങ്ങളിലേക്കും ഈ പദ്ധതി വ്യാപിപ്പിച്ചിട്ടുണ്ട്. സിറ്റി ഹൃദയ് പദ്ധതിക്കു കീഴില് 421.47 കോടി രൂപയുടെ 66 വിശദമായ പദ്ധതി രൂപ രേഖകള്ക്ക് അംഗീകാരം നല്കി.
ശുചിത്വഭാരത ദൗത്യത്തിനു കീഴില് സംസ്ഥാനങ്ങള്ക്ക് ആകെ 6,592 കോടി രൂപ അനുവദിച്ചിട്ടുണ്ടെന്നും കേന്ദ്ര ഭവന, നഗരകാര്യ മന്ത്രാലയം അറിയിച്ചു.
(AM/MRD